JohanHeinsen/ENO huggingface dataset:
Kiøbenhavns Postrytter, 1794-12-26
Det forholder sig gandske rigtig, at en preussisk Officeer ankom her den 27de November, og gik strax til Velfærdscommissionen, men reyste strax den 29de bort igien, for over Metz at gaae tilbage til Tydskland. Ligeledes er det vist, at to Conventsdeputerte ere i et hemmeligt Ærinde reyste derfra.
Kiøbenhavns Postrytter, 1794-12-26
London, den 5 December. Haabet om en hastig Fred forsvinder mere og mere, og Udsigten til et nyt Feldttog faaer med hver Dag større Vished. Man taler meget omstændeligen om et nyt Landgangs-Project i Frankrige og om en med Rusland sluttet Subsidietractat, efter hvilken et fra Memel udskibende Corps af 10000 Russer skulde bruges til bemeldte Landgang. Disse nye krigerske Rygter have da ogsaa bragt vore Actier, der over Fredsrygterne vare saa temmeligen stegne, til at falde igien.
Kiøbenhavns Postrytter, 1794-12-26
J Gaar ankom her 3 Courerer fra Holland, den eene kort efter den anden. Med dem havde man Efterretning om Hertugen af Yorks nærforestaaende Ankomst med alle hans Staabsofficerer, samt om den heel besynderlige Omstændighed, at Hertugen fik den første Efterretning om det engelske Parlaments Prorogation med en fransk Trompeter, som ved en anden Leylighed blev sendt til ham. Krigsministeren Wyndham skal egentlig være Opfinderen af Planen til Landgangen paa den franske Kyst. Greve Moira skal commandere hele Landgangs Armeen som Chef, og een af Hovedaarsagerne til Hertugen af Yorks saa uventede Tilbagekomst skal være, at giøre Aftale med Greven, om at transportere en Deel af sin Armee fra Holland til Den Jersey, og derefter blot gaae defensivt til Verks i Holland. Den ved Southampton camperende Legion under Hervillys Commando, som bestaaer af Toulonnesere og franske Fangers Børn, har ligeledes Ordre til at holde sig færdig til at indskibes, for ogsaa at bringes til Den Jersey. Det hedder nu, at Regieringen vil efter foregaaende Taxation tilkiøbe sig alle fra Toulon til Engelandebragte Skibe, og uddele Kiøbesummen til de Emigranter, som fulgte med Lord Hood, da han maatte forlade Toulon.
Kiøbenhavns Postrytter, 1794-12-26
Vor store Canalflaade er nu gaaet i Vinterqvarteer i Portsmouth, i det ringeste paa nogen Tid, da Lord Howe er reyst derfra til Bath.
Kiøbenhavns Postrytter, 1794-12-26
Paa Børsen og hos Loyds zittre Assecuradeurerne for den Coffardieflaades Skjebne, som, 40 til 50 Seylere stærk, under Escorte af Linieskibet America paa 74 Kanoner, er underveys fra Lissabon til Engeland. Denne Flaade skal den 26de November være seet ved Caplizard; men man har siden ey hørt det ringeste om den. Alt hvad man endnu kan trøste sig med, er, at den maaskee har reddet sig til Jrland. Den har over 200000 Pund Sterling rede Penge, og raae Silke til næsten samme Værdie ombord.
Kiøbenhavns Postrytter, 1794-12-26
En Avisartikel fra Baltimore indeholder det ubehagelige Nyt, at Staden St. Mare paa St. Domingo er tilbageerobret af Franskmændene, og at Engelskmændene derved have mistet 700 Mand.
Kiøbenhavns Postrytter, 1794-12-26
Et af vore Oppositionsblade leverer en Liste paa 131. Skibe, som Franskmændene have opbragt i October og November Maaneder.
Kiøbenhavns Postrytter, 1794-12-26
Man vil nu viide for vist, at en fransk Escadre af 2 Linieskibe og endeel Fregatter, hvoriblandt 2 paa 44 Kanoner, samt 11 Transportskibe, ere med 3000 Mand Landtropper afseilede fra Frankerige til Vestindien, imedens vores derhen bestemte Flaade forsømte at benytte sig af Østenvinden, og hvorved vore der gjorte Erobringer og vore egne Colonier ere blevne udsatte for stor Fare.
Kiøbenhavns Postrytter, 1794-12-26
Den spanske Priise, som for kort siden blev frataget Franskmændene, er paa Veyen til Vestindien faldet fornævnte franske Escadre i Hænder.
Kiøbenhavns Postrytter, 1794-12-26
Regensburg, den 8 December. Om den paa Rigsdagen i Overgaars aabnede Raadslagning over det Churmaynziske Fredsforslag kan man for det første blot melde, at ingen af Gesandtene have havt noget at indvende imod Freden med Frankrige, at 57 Stemmer vare udtrykkeligen for Freden; at 10 Stemmer vare for Danmark og Sverrigs Mægling; at derimod Kongen af Preussen som Fredsmægler havde 36 Stemmer; at 30 af Gesandtene endnu den 6te ey havde givet deres Stemme, siden de ventede paa nærmere Jnstructioner, og at den Churhannoverske Gesandt aldeles ikke har stemmet; ligesom ogsaa den Plalbavernske paa en meget grundet og udførlig Maade viiste, hvor betænkelig denne Fredsslutning vilde være.
Kiøbenhavns Postrytter, 1794-12-26
Wien, den 10 December. Med den officielle Bekiendtgiørelse, at Greve Clair fait, efter Hertugen af Yorks Anmodning, havde detacheret et keiserligt Corps af 30000 Mand under General Alvinzys Commando til Hollands Forsvar, fulgte ogsaa den Beretning, at et andet keyserligt Troppecorps under Greve Kinsky var rykket frem indtil Lahn, for strax at være ved Haanden, ifald Fienden vilde med Magt trænge sig frem ved Maynz, eller for Alvor forsøge at gaae over Rhinen. - J Jtalien ere de keiserlige Tropper allerede den 22de November gaaet til deres Vinterqvarterer i Egnen omkring Alessandria.
Kiøbenhavns Postrytter, 1794-12-26
Nederrhinen, den 11 December. Der er nu ingen Tvivl om, at Hofferne i Wien og London jo have besluttet at fortsætte Krigen med Eftertryk. Man siger, at Engelland har over Hamburg sendt den Keiserlige Krigscasse 3 Millioner Pund Sterling. Den preussiske Armee skal bringes til 120000 Mand; og det hedder paa nye, at Rusland sender et betydeligt Auxiliaircorps til Rhinstrømmen.
Kiøbenhavns Postrytter, 1794-12-26
Haag, den 13 December. Om den menneskekierlige Handling, som Lieutenant Stewart paa den hollandske Cutter, de Seemeuw, har viist imod Mandskabet paa et Dansk Ostindiske Skib, der kom i Brand paa Søen, læser man følgende Detail i et Brev fra Madera, den 26de September: "J dette Øyeblik ankommer Lieutenant Stewart med sin Cutter. Paa Høyden af 37 Grader kom han hændelseviis til et Dansk Ostindiske Skib, som var kommet i Brand. Sammes Capitain og 12 Mand af Besætningen havde med Pengene og de bedste Sager naaet en engelsk Fregat. Resten af Skibsfolkene lode sig i nogen Tid slæbe med i en stor Schaluppe og paa sammenslagne Flaader. Men Engelskmæn denne kappede Touget, hvormed disse Ulykkelige havde bundet sig fast til det engelske Skib, og da de nu gjorde sig al Umage for, ved at roe over deres Kræfter, at naae Skibet igien, gav man dem nogle Skud, for at holde dem borte. Disse Skud, som hørdes her, bevægede Lieutenant Stewart til at løbe ud igien, da han, ved at lavere og giøre sig al muelig Umage, endelig fandt benævnte Folk i deres sørgelige Forfatning. De, der vare i Schaluppen, tog han paa Slæbetouget, og de, som drev omkring paa Flaaderne, bleve opfiskede. Nogle, som endnu hang i Vandet ved Tougene fra det brændende Skib, og hvis Huud allerede var afskuret af Hænderne, bleve ligeledes reddede. Paa denne Maade frelste denne ædle Mand over 100 Mennesker, som ellers paa den jammerligste Maade maatte omkommet, og naaede efter 6 Dages haardt Veyr igien Madera, hvor han afleverede Mandskabet til den Danske Consul, som med første vil sende dem med et danskt Skib til Danmark. Da det engelske Skib var langt større end Cutteren, saa kunde det langt lettere reddet disse Ulykkelige.
Kiøbenhavns Postrytter, 1794-12-26
Thorn, den 13 December. Greve von Suwarow har nu forladt Warschau, og er for sin Person gaaet tilbage til Cherson. Alle russiske Tropper have trukket sig 8 Mile tilbage fra Warschau, hvorimod 7 preussiske Batailloner med Cavallerie ere marcherte derind. Man hører nu, at det ey engang skal blive ved den sidst omtalte nye Grændse, men at den skal gaae langs med Weichselen lige til Cracau. J Blonie, 4 Mile fra Warschau, er der ogsaa virkelig oprettet et preussiske Feldtpostamt. Under slige Omstændigheder seer det vel ud, som der, i det ringeste ikke for det første behoves nogen polsk Rigsdag. Det Rygte, at nogle tusinde Østerrigere ogsaa havde forlangt at indlægges i Warschau, hvorimod dog baade Russerne og Preusserne skal have havt adskilligt at indvende, trænger til nærmere Bekræftelse. Jammeren i Warschau er imidlertid meget stor. Dyr Tid i høyeste Grad, Mangel paa de første Nødvendigheder, og truende Hungersnød, forøger de betrængte Jndvaaneres Kummer. Kiødpriserne ere de taaleligste, men man vilde gjerne undvære denne Artikel, for at faae det kiere Brød og andet ligesaa Nødvendigt.
Kiøbenhavns Postrytter, 1794-12-26
Den Staden Warschau paalagte Contribution er saavidt formindsket, at den, foruden de indqvarteerte Cavallerie Hestes Underholdning, skal i 5 Uger betale 100 Ducater om Dagen. Den paa det høye Raads befaling ved Tug huset opreyste Galge, paa hvilken man havde opslaget alle deres billeder og Navne, som bleve erklærte for Landsforrædere, staaer der endnu, men Paaskrivten er borttaget. Russerne have taget Politie, Mynt og Ponsvæsenet under deres Beskyttelse. Alle andre offentlige Anliggender synes nu for Tiden at hvile, naar undtages, at Kongen engang imellem besørger een og anden Ting, som ey taaler Opsættelse, og at han ofte confererer med Jgnat Potock. Det herlige Cadetcorps som Kongen havde oprettet, og som han for største Deelen underholdt paa egen Bekostning, har nu maattet ophæves. Dette maa rigtig nok falde Kongen tungt, men det udtømte Kron Skatkammer giør Ophævelsen nødvendig. Lærere og Lærlinger ere uden al videre Understøttelse dimitterede; man har blot tilstaaet dem frie Boelig paa nogen Tid.
Kiøbenhavns Postrytter, 1794-12-26
Endnu kort førend Greve Suwarow gik imod Warschau, skal sammesteds være indløbet en meget betydelig Pengeremisse fra Frankrige. Blot i Februarii og Martii Maaneder skal der fra Frankrige være sendt 11 1/2 Millioner Livres i Guld og Sølv igiennem Schweiz til Pohlen - Det Rygte, at Dumourier, som allerede havde taget Deel i den Baarer Confoederation, skulde for nogle Maaneder siden være reyst til Pohlen, er saameget utroe ligere, som man ingensteds har seet ham der Næsten hver Dag ankommer her fra Sydpreussen Adelsmænd, som have havt Deel i Jnsurrectionen, og nu bede om Naade. Jnsurgenterne fortfare med deres enkelte Streiserier, og den ordinaire Post gaaer derfor endnu ikke imellem dette og Posen.
Kiøbenhavns Postrytter, 1794-12-26
Af den Kongelige Hovedarmee i Sydprenssen ere mange Tropper marcherte til Pohlen og have næsten besat det hele Sendomirske. Hvor de komme frem, gjøre Russerne Plads for dem. De østerrigske Tropper gjorde ogsaa Mine til at rykke frem, iblandt andet til den af Preusserne besatte Stad Konskie, men paa nærmere Forestilling trak de sig igien tilbage. Göttinger franske og tydske Futteral Calendere, samt Mussen-Calendere for Aaret 1795, hvori findes et Kobberstykke for hver Maaned, tilligemed den nu brugelige Fruentimmer= og Mandfolke=Klædedragt, kan tilkiøbs bekommes i det Kongelige Bogtrykkerie, i Pergament med Futteral 4 Mk. 4 Sk. og i Taft med skildret Tegning 1 Rdlr. 1 Mk. Saa og smaae Altonaiske Calendere med illuminerte, røde, blaae og sorte Kobbere.
Kiøbenhavns Postrytter, 1794-12-26
Jule-Tanker, eller det underlige Barns underlige Fødsel, forfattet af Jørgen Rosenkrantz, fordum Ridder af Dannebroge og Hofmester for det Sorøiske adelige Academie, sælges i det kongel. Bogtrykkerie for 10 s.
Kiøbenhavns Postrytter, 1794-12-26
Fra Pressen er udkommet: Forsag til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent Gyldendal, Buch, Poulsen, og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1794-12-26
NB. Bibel- og Kirke-Historie, fra Verdens Begyndelse, indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Øwe Thorning, Sognepræst ved Toftlund Meenighed i Riber Stift. Dader nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Alaade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie, for 8 Mk. Exemplaret, eller begge Tomer.
Kiøbenhavns Postrytter, 1794-12-26
J En Tale over Prædikernes Bogs 7 Cap. 1 Vers, Dødens Dag er bedre end Fødselens Dag, hvilken handler om det rette Begreb, som man maa giøre sig om det menneskelige Liv, og det Middel at kunne best mueligst tage det retteste Partie, sælges i det Kongel. Bogtrykkerie for 4 s. Beskrivelse over Egypten og Nubien, hvilket Skrive er et fuldstændigt fordansket Udtog af sal. Capitain Nordens vidtløftige og kostbare Værk Voyage d'Egygte & Nubie. Skrivtet er inddeelt i 12 Capitler og handler om sal. Capitainens Reiser, og hvad Mærkværdigt han har forefunden, Fan de bereiste Lande, sælges i det kongel. Bogtrykkerie for 2 Mk. Rielens aandelige Lyst-Fange, udi hvilken en Gildelskende Siel dagligen kan hente sig Trost og Vederqvægelse ved andægtige Hierte-Suk, baade Morgen og Aften, i sit eget saavelsom GudsHuus; desligeste naar den agter at gaae til Skrifte og Alters, saa og over de 7 Kong Davids Poenitentze=Psalmer, prydet med 8 Kobberstykker, som forestille hvad Gud haver skabt hver Dag i sær. Gud elskende og andægtige Siele vil i denne aandelige Lyst=Hauge finde kostelige Urter, og plukke hvad som kan være tienlig til deres aandelige Røgelse, sælges i det kongel. Bogtrykkerie, for 1 Mk. Jesus som den ene igien fundne kostelige Perle, betragtet i en Prædiken paa Første Søndag efter Hellig 3 Kongers Dag 1739, i Slotskirken til Bærum, af Sal. Hr. Adam Ludvig Giese, er i det Danske oversat, og sælges i det Kongel. Bogtrykkerie for 6 s. er ypperlige Taler, snart uden Lige, om Evigheden og om den Vigtighed og de Fordele, der ere i og ved stedse at see hen til det Evige, skrevet paa engelsk af Job Octon, og nu, efter den tredie engelske Udgave oversat paa Dansk, sælges i det kongel. Bogtrykkerie for 10 Skilling. Johan Gangolf Wilhelm Forstmans, evangelisk luthersk Præst til Sohlingen i Hertugdømmet Berg, hans Glædes Tidende for alle Syndere, fremstillet udi Syv Passions Prædikener, oversat paa Dansk, er tilkiøbs at bekomme i det kongel. Bogtrykkerie for 1 Mk. 8 s. Nyst-Mad, eller Forældre og Børne-Confect, det er en opbyggelig Discours imellem nogle gode Venner over det Spørsmaal: Hvad heller det kan agtes for større Lyksalighed at have aldeles ingen, eller og at have mange Børn, sælges i det Kongel. Bogtrykkerie for 10 s.
Kiøbenhavns Postrytter, 1794-12-29
Kiøbenhavns 3 Aa No. bare.
Kiøbenhavns Postrytter, 1794-12-29
Post-Tidende. m. aarsal. Mandagen, den 29 December. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1794-12-29
Paris, den 10 December. Efterat Conventet i Forgaars, paa de fire foreenede Commissioners Forestilling, havde decreteret de af Robespierre arresterte 71 Conventlemmers Friegivelse og Optagelse paa nye, saae man i Gaar det ligesaa behagelige som sieldne Syn, at disse, hvoriblant ogsaa Thomas Payne, toge Sæde i Conventet. Og var dette rørende Optrin forbeholdt den nu værende Præsident Rewbell, som er een af de Faa, der ere tilbage af den første Nationalforsamling, og har overlevet alle Revolutions=Stormene. Ved Paynes Jndtrædelse i Salen blev der længe og overlydt klappet, og man holdt siden adskillige Lovtaler over denne fortiente Udlænding.
Kiøbenhavns Postrytter, 1794-12-29
Bergen op Zoom, den 14 December. Vor Commandant har vel strængeligen forbudet alle Landmænd at levere Fienden det allerringeste af hvad der kan henregnes til Provisioner. Men Nød bryder alle Love. Og da Franskmændene for nyeligen affordrede Landboerne her i Nærheden 10 feede Stude, med det Tillæg, at hvis de ey strax leveredes, skulde der inden 6 Dage bringes 20 til Veie, fandt man naturligviis sin Regning ved at levere dem de 10. Fra Rossem i Bommelerwaard, den 15 December. Siden det frugtesløse Angreb paa Fortet St. Andries, samt paa Batterierne ved Maassen og de ovenfor liggende Bommelwaardske Landsbyer, have Franskmændene holdt sig roelige, og blot eengang imellem gjort et Skud paa St. Andries. Paa den østlige Kant af Fortet anlægge de nu et nyt Mørser Batterie; hvoraf formodes, at de føre et Bombardement i deres Skjold.
Kiøbenhavns Postrytter, 1794-12-29
Warschau, den 15 December. Hidtil har der hver Søndag været Cour paa Slottet hos Kongen, men sielden eller aldrig har nogen polsk Cavaller ladet sig see her. Couren har for det meste bestaaet af Russisk Keiserlige Officerer. – Efter alle indkomne Rapporter om de af Russerne under Uroelighederne erobrede polske Kanoner, anslaaes disse til 468.
Kiøbenhavns Postrytter, 1794-12-29
Russerne have tilladt de fangne polske Generaler og Officerer at beholde og bære deres Kaarder. Men da dette Tilbud blev gjort Wawrewsky, skal han have frabedet sig denne Godhed, og lagt til: "Nu, da jeg ey længer har noget Fædreland at forsvare, behøver jeg ingen Kaarde.
Kiøbenhavns Postrytter, 1794-12-29
Da alle indtil Warschaus Erobring ansatte offentlige Embedsmænd bleve satte ud af Virksomhed, saa har den Russiske Commandant indtil videre overdraget vor Magistrat alle hines Forretninger, og givet den 2 Præsidente, de Herrer Lukassewitz og Rosalowitz. Alle forrige Kron-Officiante, endog de ved Kron Skattecommissionen, maa altsaa nu indhente deres Forholdsordrer fra bemeldte Magistrat. Hvad overordentligt Vigtigt, der indtræffer, især naar det angaaer det udenlandske Departement, besørges directe af Kongen.
Kiøbenhavns Postrytter, 1794-12-29
Den nye Recrutering i det russiske Rige skal beløbe sig til 96875 Mand, af hvilke en Trediedeel allerede skal være munderet, bevæbnet, og exerceret. Provindserne Liefland, Jngermanland, og Finland ere denne Gang befriede fra Recruteringen.
Kiøbenhavns Postrytter, 1794-12-29
Arnheim, den 17 December. Den 78 Aar gamle Hannoverske General von dem Busch, som i Affairen den 11te maatte sætte Livet til, blev i Overgaars begravet i vor store Kirke med fuld Ceremonie. Han mistede først den høyre Haand, men strax derpaa traf en Kugle ham i Underlivet, hvoraf han kort derefter døde. Vor Stad er saa fuldproppet af Militaire, at en keyserlig Bataillon fra Regimentet Kaunitz, som i Dag ankom, maatte strax marchere ud igien, af Mangel paa Qvarterer til Mandskabet. J Gaar blev det Hessiske Commissariat og det Engelske Hovedqvarteers svære Ba gaae forflyttet til Deventer.
Kiøbenhavns Postrytter, 1794-12-29
Franskmændene giøre fremdeles nye Anstalter til at gaae over Waalen og Rhinen. Sex Kanoneerbaade ere sendte herfra til Pandern, for at bruges imod Fienden.
Kiøbenhavns Postrytter, 1794-12-29
Utrecht, den 18 December. J Bommerlewaard har man nu ret travelt med at istandbringe den af det sidste franske Bombardement gjorte Skade paa de hollandske Batterier. Hensigten med den tre Timers Kanonade, som man i Fredags hørde fra Thielt-Kanten, har olot været, at forstyrre Arbeydet paa Batterierne. Forresten sees nu ikke længer saa stor en Mængde Franskmænd ved Waalen som forhen, og i Dag er alting meget roeligt. Jmellem Wageningen og Rheenen bliver der slaaet en Skibsbroe.
Kiøbenhavns Postrytter, 1794-12-29
Folk fra Culemburg fortælle i Dag noget om et nyt Forsøg, som Fienden atter i forrige Nat havde gjort, for i al Stilhed paa to til tre Steder at passere Waalen; men at ogsaa dette i Tide blev opdaget og forebygget.
Kiøbenhavns Postrytter, 1794-12-29
Amsterdam, den 20 December. Efter de nyeste Breve fra Arnheim har det med forrige Post udspredte Rygte, at 15000 Franskmænd vart ved Pandern gaaet over Rhinen, og allerede i Anmarch mod Arnheim, været falskt. Derimod bekræftes, at man fra den Kant har hørt stærke Kanonader, ligesom langs med den hele Linie lige til Herzogenbusch, og man anseer saadant med Rette som Forbud for et nyt og haardt Angreb, hvorved den nu begyndte stærke Frost let kunde komme Fienden til Nytte.
Kiøbenhavns Postrytter, 1794-12-29
Antallet paa de Døde, som Franskmændene den 11te efterlod sig i Bommelwaard, anslaaes til 280. Desuden bleve 2 Skibe med Tropper boerede i Grund, og en Flydebroe, med det derpaa værende Mandskab, har havt samme Skjebne. Den skiønne Landsbye Ginneken ved Breda er saa godt som aldeles ødelagt. Alle deromkring anlagte smukke Alleer ere nedhugne til Brændsel.
Kiøbenhavns Postrytter, 1794-12-29
Til Amersford er der sendt en Forstærkning af 6 Kanoneerbaade, hvoriblant nogle meget svære. De paa Linien gjorte Brud ere nu alle istandsatte. Linien er fra Greb lige til Søen sat under Vand, og det paa mange Steder til en betydelig Høyde og Breede.
Kiøbenhavns Postrytter, 1794-12-29
Haag, den 20 December. Efter vor Gaars Courant kan man af alle sammenstødende Omstændigheder med Grund formode, at en ordentlig Vaabenstilstand med allerførste vil komme i Stand. -
Kiøbenhavns Postrytter, 1794-12-29
Adskillige tydske Blade fornye vel ogsaa Fredsrygtet, og sætte Fredscongressen i Basel, hvorhen de sende Greve Goltz, til sin Tid preussisk Gesandt i Paris, tilligemed Baron Stael von Holstein, samt en Spansk og Østerrigsk Gesandt; men det er desværre mere at ønske end at haabe.
Kiøbenhavns Postrytter, 1794-12-29
Rotterdam, den 20 December. Magistraten i Antwerpen har til sine Medborgere udfærdiget en meget mærkværdig Bekiendtgiørelse. Den roeser i samme allerførst dem, som ved Hielp af contante Laan have saa patriotisk bidraget til den udskrevne Brandskat, og derved allerede skaffet 24 Huusfædre deres Friehed. Dernæst trøster Magistraten dem dermed, at den franske Nation sikkerligen ikke vil bringe sine Laurbær til at visne, ved at søge de Antwerpenske Borgeres Undergang. Man maatte altsaa endeligen ikke lade sig føre bag Lyset af de udspredte Rygter. Naar ogsaa Staden Antwerpen betaler de 2 1/2 Millioner Livres, som det er den paalagt at udrede i 25 Dage, fra den 5te til den 30te Brumaire, med 100000 Gylden daglig, saa skal dog denne Sum hverken trykke Haandværksmanden, eller Kiøbmanden, eller nogen anden formuende Borger, men blot Geistligheden og Adelen. Jmidlertid var der dog endnu i Frankerige endeel Gidseler tilbage, hvilke længtes efter, ligesom fornævnte deres 24 Medborgere at sættes i Frihed. Og da de Midler, som hidtil vare anvendte til den affordrede Contributions fulde Udredning, vare baade for seene og for utilstrækkelige, saa befalede Magistraten nu 1) at alle Eierne af Obligationer paa Jhændehaveren, til Last de forenede Staater i Nordamerica, Sverrig, Danmark, og Rusland, skulde aflevere samme til den paa Raadhuset nedsatte Commission, under Straf at blive anseet og behandlet som Republikens Fiender. 2) Ligeledes skulle Eiere og Jhændehavere af (som Underpant) saavel indfattede som uindfattede Diamanter og andre Ædelsteene, tilstille benævnte Commission samme, for af Magistraten ved kyndige Mænd at taxeres, 3) Disse Obligationer og Ædelsteene skulle i Stadens Skatkammer forvares i en Casse med to Nøgeler, af hvilke Skatmesteren faaer den ene, og Armeens Generalcasserer, den anden. 4) Til Hypothek for meerbemeldte Obligationer og Ædelsteene gives alle Kirkerne, Domcapitelet, Klostrene, og Abbedierne tilhørende rørlige og urørlige Eiendomme, ligesom og de Emigrertes. 5) For Beløbet af fornævnte Effecter gives en aarlig Præmie af 10 Procent i Assignater.